open-index/open-wikipedia-markdown huggingface dataset:
Venla Nousiainen

**Venla Nousiainen** (s. 2005) on suomalainen salibandyn pelaaja, pelipaikaltaan hyökkääjä. Hän edustaa F-liigassa Turun Palloseuraa.

Nousiainen on edustanut F-liigassa Porvoon Salibandyseuraa kausina 2022–2024, sipoolaista Ådalens IF:ää kaudella 2024–2025 ja Turun Palloseuraa kaudella 2025–2026. Hän on pelannut kauden 2024–2025 loppuun mennessä 47 runkosarjaottelua, joissa hän on tehnyt seitsemän maalia ja antanut yhdeksän maalisyöttöä, sekä yhdeksän pudotuspeliä, joissa hän on tehnyt yhden maalin. Hän saavutti SM-pronssia vuonna 2023.

Nousiainen on pelannut Suomen nuorisomaajoukkueissa.

## Lähteet
Teraklitoğ

**Teraklitoğ** () on matala vuoristo Vaxšin ja Surxobin sivujoen Tohirobin välissä Xatlonin maakunnassa Tadžikistanissa. Sen pituus pohjoisesta etelään on noin 70–75 kilometriä ja korkein kohta eteläosassa 1&nbsp;715 metriä.

Kalkki-, savi-, hiekka- ja silttikivestä muodostuneilla vuorilla kasvaa ruoho- ja heinäkasvillisuutta ja paikoin mantelipuita. Hyötykaivannaisiin kuuluu öljyliuske.

## Lähteet
Silja Collin

**Silja Collin** (s. 2006) on suomalainen salibandyn pelaaja. Hän edustaa F-liigassa Turun Palloseuraa.

Collin on edustanut F-liigassa Lohjan Salibandyä kaudella 2020–2021, helsinkiläistä EräViikinkejä kausina 2023–2025 ja Turun Palloseuraa kaudella 2025–2026. Hän on pelannut kauden 2024–2025 loppuun mennessä 34 runkosarjaottelua, joissa hän on tehnyt seitsemän maalia ja antanut yhden maalisyötön, sekä neljä pudotuspeliä ilman tehopisteitä. Hän saavutti SM-pronssia vuonna 2025.

## Lähteet
Tuli Tuipulotu

**Tuli Tuipulotu** (s. 3. syyskuuta 2002 Hawthorne, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Tuipulotu edustaa NFL-joukkue Los Angeles Chargersia. Ennen NFL-uraansa hän edusti Etelä-Kalifornian yliopiston joukkuetta. Chargers varasi hänet toisella kierroksella 54. varausvuororolla .

Kesäkuussa 2023 Tuipulotu teki Chargersin kanssa tulokassopimuksen.

Tuipulotu on pelannut 49 NFL:n runkosarjan ottelua. Näissä otteluissa hänellä on yhteensä 142 taklausta, 26 pelinrakentajan säkitys, 52 iskua pelinrakentajaan, viisi aiheutettua rähmäystä, kaksi rähmäyksen palautusta ja kuusi puolustettua heittoa. Tuipulotu on pelannut yhden  ottelun ilman tilastomerkintöjä. Hänet on valittu yhden kerran Pro Bowl -tähdistöotteluun. Uran tilastot päivitetty kauden 2025 kuudennentoista peliviikon jälkeen 25. joulukuuta 2025.

## Lähteet
3596 Meriones

**3596 Meriones (1985 VO)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on ) (noin ), jolloin se on lähimmillään  astronomisen yksikön päässä Auringosta ja etäisimmillään  astronomisen yksikön päässä. Asteroidin läpimitta on noin  ja sen pyörähdysaika akselin ympäri on . 

Asteroidi on nimetty kreetalaisia johtaneen kreikkalaisen soturin Merionesin mukaan.

## Lähteet
3595 Gallagher

**3595 Gallagher (1985 TF1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
(66400) 1999 LT7

**** on pieni Maan lähelle tuleva asteroidi, joka luokitellaan Aten-asteroideihin. Asteroidia ei pidetä vaarallisena asteroidina koska se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . 

## Lähteet
János Kis

**János Kis** (1770–1846) oli unkarilainen kirjailija ja luterilainen pappi. Hän oli vuodesta 1812 piispa Sopronissa. Hänen kirjallinen tuotantonsa oli runsas ja monipuolinen: se käsitti muun muassa teologisia, kirjallisuushistoriallisia, historiallisia, esteettisiä aiheita sekä alkuperäisinä teoksina että käännöksinä. Hän käänsi muun muassa Aristoteleen retoriikkaa, Ovidiuksen *[[Muodonmuutoksia]]*, Juvenaliksen satiireja, J. W. von Goethen *Iphigenian* ja kirjoitti mukailuja. *Muistelmissaan* (2 osaa 1845–1846) hän luo valoa aikakauden kirjallisiin oloihin.

## Lähteet

## Aiheesta muualla
Troy Franklin

**Troy Franklin** (s. 6. helmikuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Franklin edustaa NFL-joukkue Denver Broncosia. Ennen NFL-uraansa hän edusti Oregonin yliopiston joukkuetta. Broncos varasi hänet neljännellä kierroksella 102. varausvuorolla .

Kesäkuussa 2024 Franklin teki Broncosin kanssa nelivuotisen ja yhteensä 4,875 miljoonan dollarin arvoisen tulokassopimuksen. Sopimus sisältää noin 855 000 dollarin arvoisen allekirjoituspalkkion.

Franklin on pelannut 31 NFL:n runkosarjan ottelua. Näissä otteluissa hänellä on 89 kiinniottoa, 955 kiinniotoilla edettyä jaardia ja kahdeksan kiinniotoilla tehtyä touchdownia. Hän on edennyt juoksemalla 20 jaardia. Hän on rähmännyt pallon yhden kerran. Franklin on pelannut yhden  ottelun. Tässä ottelussa hänellä oli kaksi kiinniottoa, 54 kiinniotoilla edettyä jaardia ja yksi kiinniotolla tehty touchdown. Uran tilastot päivitetty kauden 2025 kuudennentoista peliviikon jälkeen 25. joulukuuta 2025.

## Lähteet
Hulbuk

**Hulbuk** (, vuoteen 2018 saakka Восеъ, *Vose’*) on taajama ja Vose’n piirin hallinnollinen keskus Xatlonin maakunnassa Tadžikistanissa. Se sijaitsee Jaxobjoen varrella 130 kilometriä maakunnan pääkaupungista Boxtarista itään. Vuoden 2020 väestönlaskennan mukaan taajamassa oli 30&nbsp;327 asukasta.

Taajaman lounaispuolella sijaitsevat alueen muinaisen pääkaupungin Hulbukin rauniot ja uudelleen rakennettu linnoitus. Itse taajama on saanut alkunsa neuvostoaikana Aralin piirikeskuksesta, joka nimettiin vuonna 1961 tadžikkien kansallissankarin mukaan Vose’ksi. Siitä tuli kaupunkimainen taajama vuonna 1964, ja vuonna 2018 se sai nimen Hulbuk.

Hulbukin kautta kulkee Danğaran ja Kūlobin välinen maantie sekä Boxtarista Kūlobiin johtava rautatie. Taajamassa toimii puuvilla- ja elintarviketeollisuutta. Nähtävyyksiin kuuluvat Hulbukin linnoitus ja taajaman eteläpuolella sijaitseva Xodžamū’minin suolavuori.

## Lähteet
Kool-Aid McKinstry

**Ga'Quincy ”Kool-Aid” McKinstry** (s. 30. syyskuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. McKinstry edustaa NFL-joukkue New Orleans Saintsia. Ennen NFL-uraansa hän edusti Alabaman yliopiston joukkuetta. Saints varasi hänet toisella kierroksella 41. varausvuorolla .

Toukokuussa 2024 McKinstry teki nelivuotisen sopimuksen Saintsin kanssa.

McKinstry on pelannut 30 NFL:n runkosarjan ottelua. Näissä otteluissa hänellä on yhteensä 109 taklausta, kolme syötönkatkoa ja 17 puolustettua heittoa. 

## Huomautuksia
 

## Lähteet
Virga (liturgia)

**Virga** (; keppi, sauva) on anglikaanisessa kirkossa käytössä oleva liturginen väline. Se on alttaripalvelijan käyttämä sauva, jonka merkitys on symbolinen. Virga on yleensä koristeltu kristillisin symbolein ja sitä käytetään etenkin prosessiossa. Virgaa kantavan alttaripalvelijan nimitys on englanniksi virger tai verger.

Virgan alkuperäinen tarkoitus lienee ollut raivata tietä merkittäville kirkollisille henkilöille kaupungeissa ja ahtaissa kirkoissa. Vastaavanlaisia symbolisia sauvoja on käytössä Iso-Britannian yliopistoissa ja parlamentissa.

## Lähteet
Thomas O. Hicks

**Thomas O. "Tom" Hicks** (7. helmikuuta 1946 Houston, Yhdysvallat – 6. joulukuuta 2025 Dallas, Yhdysvallat) oli yhdysvaltalainen sijoittaja. Hänet tunnetaan erityisesti monien urheilujoukkueiden omistajana.

## Elämä
Hicks syntyi Houstonissa 1946. Hicksin isä John Hardin Hicks työskenteli mainosmyyjänä ja omisti paikallisia radiokanavia, äiti Madelyn Harde (os. Ollis) Hicks taas oli kotiäiti.

Hick opiskeli rahoitusta ja taloustieteitä Texasin yliopisto, Austinissa ja Etelä-Kalifornian yliopistossa. Yliopiston jälkeen Hicks ryhtyi sijoittajaksi, joka osti ja uudelleenjärjesteli yrityksiä.

1980-luvulla Hicks osti yhdessä Robert Haasin kanssa kolme virvoitusjuomayhtiötä, Dr. Pepperin, 7Upin ja A & W Root Beerin, jotka he yhdistivät. Hicks ja Haas maksoivat yhtiöistä 55-88 miljoonaa dollaria ja myivät omistuksensa myöhemmin 1,2 miljardilla dollarilla.

1990-luvulla Hicksin yritys järjesteli 23,5 miljardin dollarin arvoisen kaupan, jossa mediayhtiöt Clear Channel Communications ja AMFM yhdistyivät. Tuloksena syntynyt yhtiö oli omana aikanaan Yhdysvaltain suurin radioyhtiö.

1995 Hicks osti NHL-joukkue Dallas Starsin, 1998 MBL-joukkue Texas Rangersin ja 2007 Valioliiga-joukkue Liverpool FC:n. Hicks rahoitti ostokset ottamalla huomattavia määriä velkaa.

Vuonna 2008 alkanut finanssikriisi ajoi Hicksin talousvaikeuksiin, sillä hän ei kyennyt enää hoitamaan kaikkia velkojaan. Hicks joutui rahavaikeuksiensa takia myymään omistusosuutensa Liverpoolista ja Rangersista vuonna 2010 ja Starsista vuonna 2011.

Hicks kuoli joulukuussa 2025. Hän sairasti kurkkusyöpää.

## Lähteet
Operaatio Buster-Jangle

**Operaatio Buster-Jangle** oli Yhdysvaltojen vuonna 1951 Nevadan koealueella suorittama ydinkoesarja. Tähän testisarjaan sisältyi yhteensä 7 eri ydinkoetta, joista 6 ilmakehässä tehtyinä ja 1 maanalaisesti. Ydinkoesarjaa edelsi Operaatio Greenhouse ja seurasi Operaatio Tumbler-Snapper. Buster-Janglen suurin ydinlataus oli voimakkuudeltaan 31 kilotonnia.

Ydinkoesarjan suorittivat yhdessä Yhdysvaltain puolustusministeriö (Operaatio Buster) ja Los Alamosin laboratorio (Operaatio Jangle). Ydinpommien ilmapudotukset toteutettiin kahdella eri pommikonetyypillä: Boeing B-50, joka näissä pääasiallisin tyyppi, sekä North American B-45 Tornado. 

## Lähteet
Tomasz

**Tomasz** on miehen etunimi, puolalainen muoto kansainvälisesti tunnetusta *[[Tuomas]]*-nimestä. Nimen tavallinen lempi- tai kutsumanimimuoto on *Tomek.*

## Tunnettuja Tomasz-nimisiä

* Tomasz Adamek (s. 1976), puolalainen nyrkkeilijä
* Tomasz Arceusz (s. 1959), puolalainen jalkapalloilija
* Tomasz Frankowski (s. 1974), puolalainen jalkapalloilija
* Tomasz Froelich (s. 1988), saksalainen poliitikko
* Tomasz Halicki (s. 1976), puolalainen basisti
* Tomasz Kłos (s. 1976), puolalainen jalkapalloilija
* Tomasz Teofil Kuliński (1823–1907), puolalainen roomalaiskatolinen piispa
* Tomasz Kuszczak (s. 1982), puolalainen jalkapalloilija
* Tomasz Majewski (s. 1981), puolalainen kuulantyöntäjä
* Tomasz Makowski (s. 1970), puolalainen kirjastonhoitaja ja historioitsija
* Tomasz Mathea (s. 1955), Puolan merivoimien komentaja
* Tomasz Najduch (s. 1969), puolalainen karateka
* Tomasz Padurra (*Tymko Padura,* 1801–1871), ukrainalais-puolalainen runoilija
* Tomasz Poręba (s. 1973), puolalainen poliitikko
* Tomasz Pukacki (s. 1967), puolalainen muusikko
* Tomasz Radzinski (s. 1973), puolalais-kanadalainen jalkapalloilija
* Tomasz Rejek (Reyash) (s. 1974), puolalainen muusikko
* Tomasz Rząsa (s. 1973), puolalainen jalkapalloilija
* Tomasz Sajdak (s. 1984), puolalais-saksalainen jalkapalloilija
* Tomasz Sikora (s. 1973), puolalainen ampumahiihtäjä
* Tomasz Stańko (1942–2018), puolalainen jazzmuusikko
* Tomasz Szukalski (1947–2012), puolalainen jazzmuusikko
* Tomasz Tomiak (1967–2020), puolalainen soutaja
* Tomasz ”Tomek” Valtonen, (s. 1980), suomalainen jääkiekkoilija ja valmentaja
* Tomasz Wróblewski (s. 1980), puolalainen muusikko
* Tomasz Zieliński (s. 1990), puolalainen painonnostaja

## Lähteet
Mattias Biörenklou

**Mattias Biörenklou** (myös muodossa *Biörneklou*; ennen aateloimista **Mylonius**; 26. joulukuuta 1607 Västerås – 20. elokuuta 1671 Tukholma) oli ruotsalainen virkamies ja diplomaatti. Hän kuului valtaneuvostoon vuodesta 1664. Biörenklou opiskeli Uppsalan yliopistossa ja toimi Magnus Gabriel De la Gardien opettajana. Vuonna 1637 hänet nimettiin Uppsalan yliopiston kaunopuheisuuden professoriksi ja kolme vuotta myöhemmin kuninkaallisen kanslian sihteeriksi. Biörenklou aateloitiin vuonna 1646 ansioistaan Westfalenin rauhanneuvotteluissa, minkä jälkeen hän työskenteli pääasiassa diplomaattina ulkomailla. Kaarle X:n kuoleman jälkeen Biörenklou oli mukana alaikäisen Kaarle XI:n holhoojahallituksessa, missä hän vastusti entisen oppilaansa Magnus Gabriel De la Gardien ranskalaismielistä ulkopolitiikkaa.
## Lähteet

## Aiheesta muualla
Gösta Sjöberg

**Gösta Sjöberg** (26. joulukuuta 1880 Vänersborg – 1967) oli ruotsalainen kirjailija ja toimittaja, joka työskenteli muun muassa *[[Svenska Dagbladet]]issa* ja *[[Aftonbladet]]issa* sekä kirjoitti joitakin romaaneja, joista tunnetuimpia on *Nordsman och son* (1952). Hänen veljensä oli Birger Sjöberg.
## Lähteet

## Aiheesta muualla
Blancheteatern

**Blancheteatern** (alun perin *Blanchs teater*) oli Tukholmassa Kungsträdgårdenin laidalla toiminut yksityinen teatteri, jonka perusti ravintoloitsija Theodor Blanch vuonna 1879. Sen toiminta oli pitkään keskeytyksissä, kunnes se avattiin uudelleen vuonna 1915. Teatterin ohjelmistoon kuului muun muassa revyitä ja klassikkonäytelmiä. Blancheteatern lakkautettiin vuonna 1961. Teatterirakennus purettiin vuonna 1964 Sverigehusetin tieltä.
## Lähteet

## Aiheesta muualla
Lizzy Stein

**Astrid Ingeborg Elisabeth ”Lizzy” Stein** (26. joulukuuta 1908 Trelleborg – 4. kesäkuuta 1989 Helsingborg) oli ruotsalainen näyttelijä ja laulaja. Hän aloitti uransa vuonna 1931 sijaistamalla Zarah Leanderia. Teatterin lisäksi Stein näytteli revyissä ja elokuvissa sekä lauloi gramofonilevyillä.
## Lähteet
Eva Stiberg

**Rut Eva Stiberg** (o.s. **Nilsson**; 26. joulukuuta 1920 Strömsund – 28. elokuuta 1990 Tukholma) oli ruotsalainen näyttelijä. Hän oli konttorityöntekijä osallistuessaan vuonna 1940 koekuvauksiin Tukholmassa ja sai paikan Terrafilm-tuotantoyhtiön näyttelijäkoulusta. Hän otti myös yksityistunteja Hilda Borgströmiltä ja pääsi vuonna 1942 Kuninkaallisen draamateatterin oppilaskouluun. Vuosina 1945–1947 Stiberg näytteli Dramatenissa, josta hän siirtyi Malmön kaupunginteatteriin. Samoihin aikoihin hän aloitti myös valkokankaalla ja teki läpimurtonsa vuoden 1948 *Eva*-elokuvan pääosassa. Tästä ja muista sensuelleista rooleistaan hän sai lempinimen ”havumetsien Ava Gardner”. Stiberg muistetaan myös Tjorvenin äitinä vuoden 1964 *[[Saariston lapset]]* -televisiosarjassa ja sitä seuranneissa elokuvissa.

## Rooleja
* *[[Ni ljuger]]* (1969) – assistentti

## Lähteet

## Aiheesta muualla
Alexandra Rapaport

**Alexandra Susanna Rapaport** (26. joulukuuta 1971 Tukholma) on ruotsalainen näyttelijä. Hän aloitti uransa teini-ikäisenä televisiosarjassa *Det blåser på månen*. Valmistuttuaan Tukholman teatterikorkeakoulusta vuonna 1997 hän löi läpi elokuvassa *[[Tsatsiki, mutsi ja poliisi]]* (1999). Hänet tunnetaan myös *[[Murha Sandhamnissa]]* -rikossarjan naispääosasta. Rapaport on television ja elokuvien lisäksi näytellyt muun muassa Tukholman ja Uppsalan kaupunginteattereissa sekä Dramatenissa.

## Yksityiselämä
Rapaportin juutalainen isä pakeni toisen maailmansodan aikana Puolasta Ruotsiin, missä hän tapasi Rapaportin äidin, joka oli varsovalainen arkkitehti. Tämä ei kuitenkaan ollut juutalainen, joten uskonto ei periytynyt Rapaportille. Sukunimi tarkoittaa korppia. Rapaport on naimisissa ja hänellä on kaksi lasta.
## Rooleja
* *[[Tsatsiki, mutsi ja poliisi]]* (1999) – Tina
* *[[Henkivartijat (elokuva)|Henkivartijat]]* (2001) – Pernilla
* *[[Medicinmannen]]* (2005) – Zina Zahedi
* *[[Murha Sandhamnissa]]* (2010–) – Nora Linde
* *[[Jahti (elokuva)|Jahti]]* (2012) – Nadja
* *[[Modus (televisiosarja)|Modus]]* (2015) – Ulrika Sjöberg
## Lähteet

## Aiheesta muualla
Rapaport

**Rapaport**, **Rappaport** tai **Rapoport** on seuraavien henkilöiden sukunimi:

* Alexandra Rapaport (s. 1971), ruotsalainen näyttelijä
* David Rappaport (1951–1990), brittiläinen näyttelijä
* David Rapoport (1883–1943), juutalaisaktivisti
* Ingeborg Rapoport (1912–2017), saksalainen lääkäri
* Michael Rapaport (s. 1970), yhdysvaltalainen näyttelijä
Jørgen Lehmann

**Jørgen Erik Lehmann** (15. tammikuuta 1898 Kööpenhamina – 26. joulukuuta 1989 Göteborg) oli tanskalais-ruotsalainen lääkäri ja biokemisti. Hänet nimettiin Aarhusin yliopiston ensimmäiseksi biokemian professoriksi vuonna 1937. Vuodesta 1938 Lehmann työskenteli Sahlgrenin yliopistollisessa sairaalassa Göteborgissa. Hän osoitti kokeillaan, että lehmien syömän pilaantuneen valkomesikän sisältämä kumariini heikensi veren hyytymistä, ja aloitti veritulppapotilaiden hoidon dikumarolia sisältävällä verenohennuslääkkeellä. Lehmann kehitti myös para-aminosalisyylihapon, jota käytetään tuberkuloosilääkkeenä.
## Lähteet

## Aiheesta muualla
Kisfaludy

**Kisfaludy** on unkarilainen sukunimi ja tarkoittaa muun muassa seuraavia:

* Károly Kisfaludy (1788–1830), unkarilainen kirjailija, Sándor Kisfaludyn vesli
* Sándor (Alexander) Kisfaludy (1772–1844), unkarilainen runoilija, Karoly Kisfaludyn vesli
* Kisfaludy-seura (unk. *Kisfaludy Társaság*), Károly Kisfaludyn muistoksi perustettu kirjallisuusseura
Veera Mertanen

**Veera Mertanen** (s. 24. huhtikuuta 2004) on suomalainen salibandyn pelaaja, pelipaikaltaan hyökkääjä. Hän edustaa F-liigassa helsinkiläistä EräViikinkejä.

Mertanen on pelannut F-liigaa EräViikinkien joukkueessa kaudesta 2020–2021 alkaen. Hän on pelannut viiden liigakauden aikana kauden 2024–2025 loppuun mennessä 71 runkosarjaottelua, joissa hän on tehnyt 11 maalia ja antanut 16 maalisyöttöä, sekä 29 pudotuspeliä, joissa hän on tehnyt yhden maalin. Hän saavutti SM-pronssia vuosina 2022 ja 2025.

Mertanen saavutti alle 19-vuotiaiden MM-kilpailuissa pronssia vuonna 2022.

## Lähteet
Pinja Suhonen

**Pinja Suhonen** (s. 30. huhtikuuta 2005) on suomalainen salibandyn pelaaja, pelipaikaltaan hyökkääjä. Hän edustaa F-liigassa helsinkiläistä EräViikinkejä.

Suhosen kasvattajaseura on espoolainen Northern Stars. Hän on pelannut F-liigaa EräViikinkien joukkueessa kaudesta 2023–2024 alkaen. Hän on pelannut kahden liigakauden aikana 38 runkosarjaottelua, joissa hän on tehnyt 26 maalia ja antanut 11 maalisyöttöä, sekä 13 pudotuspeliä, joissa hän on tehnyt viisi maalia ja saanut viisi syöttöpistettä. Hän saavutti SM-pronssia vuonna 2025.

## Lähteet
Gran Hotel Bali

**Gran Hotel Bali** on Espanjan Benidormissa sijaitseva neljän tähden pilvenpiirtäjähotelli, joka tunnetaan Euroopan korkeimpana hotellina. Se on 186 metriä korkea. Hotelli sijaitsee La Calan alueella noin 65&nbsp;km Alicante-Elchen lentoasemalta itään ja 350 metrin päässä Ponienten uimarannalta. Hotelli tarjoaa laajat mukavuudet, kuten useita uima-altaita, kylpylän ja rannikkonäkymät.

Hotellissa on 776 majoitukseen tarkoitettua huonetta, joista 764 on kahden hengen huoneita ja 12 sviittejä. Hotellissa on myös kokoustiloja, joissa on näytöt ja äänentoistolaitteet. Näistä suurimman, Crystal Palacen, kapasiteetti on 1000 henkilöä.

Gran Hotel Bali rakennettiin vuosina 1988–2002 ja se avattiin melkein heti valmistumisen jälkeen. Rakennuksen suunnitteli arkkitehti Antonio Escario.

## Lähteet
(86450) 2000 CK33

**** on pieni Maan lähelle tuleva asteroidi, joka luokitellaan Aten-asteroideihin. Asteroidia ei pidetä vaarallisena asteroidina koska se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash . Asteroidin pyörähdysaika akselin ympäri on  ja se on spektrityypiltään Xk-luokkaa (SMASSII). 

## Lähteet
The Finnish Line – joulu Suomessa

**The Finnish Line – joulu Suomessa** () on Dustin Rikertin ohjaama ja Hallmark Median tuottama yhdysvaltalainen televisioelokuva vuodelta 2024. Elokuva kertoo nuoresta rekikoiria harrastavasta amerikansuomalaisesta naisesta Anyasta, joka matkustaa kuolleen isänsä jalanjäljissä koiravaljakkokilpailuihin isänsä kotimaahan Suomeen ja jossa hän myös kokee rakkauden.

Elokuvaa on kuvattu niin Islannissa kuin myös Suomen Lapissa, mainittavimpina Rovaniemellä sijaitsevassa Joulupukin Pajakylässä.

Suomessa elokuva esitettiin TV5 -kanavalla 14. marraskuuta 2025.

## Rooleissa

## Lähteet

## Aiheesta muualla
* *[https://www.hallmarkchannel.com/the-finnish-line The Finnish Line]*, Hallmark Channel
* *[https://www.rottentomatoes.com/m/the_finnish_line The Finnish Line]*, Rotten Tomatoes
* *[https://elisaviihde.fi/ohjelma/46908973 The Finnish Line]*, Elisa Viihde
Nea Nupponen

**Nea Nupponen** (s. 2004) on suomalainen salibandyn pelaaja. Hän pelasi F-liigassa helsinkiläisessä EräViikinkien joukkueessa kausina 2021–2025.

Nupponen pelasi F-liigassa neljän kauden aikana 50 runkosarjaottelua, joissa hän teki 19 maalia ja antoi 11 maalisyöttöä, sekä 15 pudotuspeliä, joissa hän teki neljä maalia ja sai kolme syöttöpistettä. Hän saavutti SM-pronssia vuosina 2022 ja 2025.

Nupponen saavutti alle 19-vuotiaiden MM-kilpailuissa pronssia vuonna 2022.

## Lähteet
Sandra Fredman

**Sandra Fredman** (s. 2003) on suomalainen salibandyn pelaaja, pelipaikaltaan puolustaja. Hän pelasi F-liigassa kausina 2019–2023.

Fredman aloitti salibandyn pelaamisen Espoossa Westend Indiansin junioreissa vuonna 2013. Sittemmin hän pelasi pitkään Northern Starsin junioreissa ja edustusjoukkueessa. Hän pelasi liigassa kaikkiaan 11 runkosarjaottelua ja yhden pudotuspelin. Kaudella 2019–2020 hän pelasi nurmijärveläisessä SB-Prossa yhden liigaottelun ja teki siinä liigauransa ainoan maalin. Kaudella 2021–2022 hän pelasi kolme runkosarjaottelua liigamestaruuden voittaneessa Turun Palloseuran joukkueessa. Kaudella 2022–2023 hän pelasi seitsemän runkosarjaottelua ja yhden pudotuspelin EräViikinkien joukkueessa.

Fredman saavutti alle 19-vuotiaiden MM-kilpailuissa pronssia vuonna 2022.

## Lähteet
Galata (Istanbul)

**Galata** on Istanbulin Kultaisen sarven pohjoisrannalla sijaitseva historiallinen alue. Kaupunginosan nykyinen nimi on Karaköy. Galatan kuuluisimmat nähtävyydet ovat Galatan torni ja Kamondon portaat.

Galata oli keskiajalla genovalaisten siirtokunta, ja he rakensivat nykyisen Galatan tornin vuonna 1348. Sen paikalla sijaitsi aiemmin bysanttilaisten rakentama puolustustorni, jonka ristiretkeläiset tuhosivat Konstantinopolin valtauksen aikana vuonna 1204.  Kamondon portaat rakennutti 1800-luvun loppupuolella varakas pankkiiri Abraham Salomon Kamondo. Art nouveau -tyylisen portaikon suunnitteli ranskalainen arkkitehti Alexandre Vallaury.

## Lähteet
Mahdollisesti vaarallinen kohde

**Mahdollisesti vaarallinen kohde** tarkoittaa tähtitieteessä kohdetta, joka on Maan lähelle tuleva asteroidi tai komeetta. Mahdollisesti vaaralliseksi luokitellaan kohteet, jotka tulevat vähintään  astronomisen yksikön päähän (Minimum Orbit Intersection Distance, MOID) Maasta ja jonka läpimitta on vähintään  (absoluuttinen magnitudi (H) on  tai sen alle). Etäisyys  vastaa noin 7,5 miljoonaa kilometriä eli noin 20 kertaa Maan ja Kuun välistä etäisyyttä. Vuonna 2000 tunnettiin 258 mahdollisesti vaarallista kohdetta, ja myöhemmin näitä on tunnistettu lisää.

Kohteet, jotka saattavat törmätä Maahan seuraavan sadan vuoden aikana luetteloidaan Sentry-luettelossa. Lisähavaintojen myötä kohteita voidaan myös poistaa Sentry-luettelosta.

## Luettelo
Eräitä tunnettuja mahdollisesti vaarallisia kohteita.

## Katso myös
* Torinon asteikko
* Palermon asteikko

## Lähteet
Carl Fredrik Kiörboe

**Carl Fredrik Kiörboe** (1798–1876) oli norjalais-ruotsalainen taidemaalari ja kivipiirtäjä. Hän syntyi Tanskassa mutta muutti jo nuorena Tukholmaan ja asui vuodesta 1840 loppuelämänsä Pariisissa. Hän erikoistui eläinmaalaukseen. Aikaisemmin, ratsuväen upseerina palvellessaan, hän maalasi hevosia. Suosiota hän sai kuvatessaan hirviä, kettuja ja koiria erilaisissa jännittävissä ja vaarallisissa tilanteissa, ja hänen maalauksensa *Tulva* levisi litografioina laajalle. Hän maalasi myös useita hallitsijoiden, kuten Kaarle XIV Juhanan, Kaarle XV:n, Napoleon III:n, ratsastajakuvia. Hänen maalaustapaansa kuvataan siloiseksi ja persoonattomaksi, mutta myöhemmin hän käytti värejä voimakkaammin.

## Maalauksia

Carl Fredrik Kiörboe - Karl XV, King of Sweden and Norway 1860-1872 - Google Art Project.jpg|*Kaarle XV*
Översvämningen.jpg|*Tulva*
Dogs (Carl Fredrik Kiörboe) - Gothenburg Museum of Art - F 52.tif|*Koiria*
Carl Fredrik Kiørboe - Revejakt - NG.M.00231 - National Museum of Art, Architecture and Design.jpg|*Ketunmetsästys*


## Lähteet

## Aiheesta muualla
Viinintuotanto Etelä-Afrikassa

**Viinintuotanto** on **Etelä-Afrikassa** tärkeä maatalouden osa-alue. Maa on maailman seitsemänneksi suurin viinintuottaja.

Viininviljely alkoi tällä alueella jo 1600-luvulla, kun Hollannin Itä-Intian kauppakomppania halusi tuottaa täydennystä ohi kulkeville kauppalaivoille. Ranskalaiset hugenotit toivat mukanaan tietoa ja taitoja 1600-luvun lopulla. Viinikirva-epidemia tuhosi monia tarhoja 1700-luvun lopulla. Tuotanto nousi uusien lajikkeiden avulla, mutta 1900-luvun lopulla apartheidiin liittyvät kauppapakotteet estivät vientikauppaa.

## Tuotantoalueet

Etelä-Afrikan viinialueet sijaitsevat eteläisen pallonpuoliskon kapealla viininviljelyvyöhykkeellä, ja niissä vallitsee pääasiassa Välimeren ilmasto, jonka pitkät, aurinkoiset kesät ja leudot, sateiset talvet sopivat viininviljelylle. Vuorten rinteet ja laaksot muodostavat parhaan elinympäristön viiniköynnöksille.

Viinintuotantoalueisiin kuuluvat Paarl, Breedekloof, Stellenbosch, Swartland, Olifants River, Worcester, Cape South Coast, Cape Town, Northern Cape ja Klein Karoo. Paaarlin alueella on laajimmat tarhat mutta eniten litroja tuotetaan Breedekloofissa, noin viidennes koko maan tuotannosta.

## Viinien tuotanto
Vuonna 2024 yli 2 200 viljelijää viljelee noin 86 544 hehtaaria viininviljelymaata. Viiniteollisuus työllistää sekä suoraan että epäsuorasti noin 270 000 ihmistä. Vuoden 2024 rypälesato oli 1 116 780 tonnia, josta 84,5 % käytettiin viinin valmistukseen. Vientiin meni 306,1 miljoonaa litraa.

## Lajikkeet
Etelä-Afrikan viinitarhoja hallitsivat aluksi valkoiset rypälelajikkeet, mutta 2000-luvun alussa uudet viljelijät suosivat punaviinejä. 2020-luvulla viininviljelijät ovat alkaneet istuttaa taas enemmän valkoisia kuin punaisia. Valkoviineistä suosittuja lajikkeita ovat Sauvignon Blanc ja Chardonnay, punaisista Shiraz ja Pinot Noir. Vaikka useimmat nykyään viljellyt viiniköynnöslajikkeet ovat alkuaan tuontitavaraa, tähän mennessä on julkaistu kuusi paikallista risteytystä. Tunnetuin näistä on punainen Pinotage, joka on Pinot Noirin ja Hermitagen (Cinsault) risteytys.

## Lähteet
Laiatu Latu

**Laiatu Latu** (s. 31. joulukuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies. Latu edustaa NFL-joukkue Indianapolis Coltsia. Ennen NFL-uraansa hän pelasi Washingtonin yliopiston ja Los Angelesin Kalifornian yliopiston joukkueissa. Colts varasi hänet ensimmäisellä kierroksella 15. varausvuorolla .

Huhtikuussa 2024 Latu teki Coltsin kanssa nelivuotisen ja yhteensä 17 miljoonan dollarin arvoisen tulokassopimuksen.

Latu on pelannut 31 NFL:n runkosarjan ottelua. Näissä otteluissa hänellä on 73 taklausta, 29 iskua pelinrakentajaan, 11,5 pelinrakentajan säkitystä, neljä aiheutettua rähmäystä, yksi rähmäyksen palautus, viisi puolustettua heittoa ja kolme syötönkatkoa. 

## Huomautuksia

## Lähteet
Argueil

**Argueil** on kunta Pohjois-Ranskassa Seine-Maritimen departementissa Normandian alueella. Se sijaitsee noin 58 kilometriä Dieppen kaupungista kaakkoon.

Kunta kuuluu Pays de Brayn luonnolliseen alueeseen.

Château d'Argueil on 1500-luvulla uudelleen rakennettu renessanssilinna. Linnan omistajana oli Castelbajacin markiisi, joka oli myös kaupungin tärkein hyväntekijä. Tämän takia kaupungin vaakuna koostuu Castelbajacin vaakunasta yhdistettynä kolmihuippuiseen Mont Sauveurin kukkulaan, joka symboloi kaupungin sijaintia. Linnan ylläpito kävi kuitenkin liian kalliiksi, ja se myytiin. Nykyään se on majoitusta lapsiryhmille.

Saint-Mauricen kirkko rakennettiin korvaamaan vanha kirkko, joka oli Mont Sauveurilla. Kirkon vanhin osa on sen kuori, joka on peräisin 1400- ja 1500-luvuilta. 1600-luvulla lisättiin eteläkappeli ja sakasti, ja 1700-luvulla 18 metriä pitkä laiva. Osa kirkon puutöistä tulee entisestä Bellozannen luostarista, joka tuhoutui vallankumouksen aikana.


Tiedosto:Argueil - Rte du Mont-Sauveur - IMG 20240728 104147.jpg|Rue du Mont-Sauveur.
Tiedosto:Argueil - Manoir - IMG 20240728 104906.jpg|Château d'Argueil.
Tiedosto:Argueil - Eglise - Facade sud - IMG 20240728 100538.jpg|Saint-Mauricen kirkko.


## Lähteet

## Aiheesta muualla
Karvakuonot joulutuulella

**Karvakuonot joulutuulella** (Pikku Kakkosen joululauluja) on Yle TV2 -kanavan *[[Pikku Kakkonen]]* -lastenohjelmassa esiintyneen Karvakuonot-nukketrion toinen, vuonna 1998 julkaistu jouluaiheinen studioalbumi. 

Eeva-Liisa Holma Kinnusen suunnitteleman nukketrion äänet muodostavat Pertti Nättilä (Ransu), Pekka Salo (Eno-Elmeri) ja Matti Viironen (Riku). Albumilla laulavat Karvakuonojen lisäksi Satu Sopanen, Eevaleena Sariola, Nina Juhala sekä Maija Salon Musiikkileikkikoulun lapsikuoro.

Suurin osa albumin kappaleista esitettiin vuoden 1997 TV2:n joulukalenterisarjasta *[[Karvakuonojen jouluakkuna]]*.

## Kappaleet
Kaikki sovitukset Jyrki Niemi.
# 
# 
# 
# 
# 
## Juhla on verraton (säv. Anna Ölander, san. Rafael Hertzberg)
## Kettu juoksi yli järven / Räven raskar över isen (säv. & alkup. san. trad. (ruotsalainen kansanlaulu), suom. san. Kullervo)
## Hei tonttu-ukot hyppikää (säv. & san. trad. (ruotsalainen kansanlaulu) )
# 
# 
# 
# 
# 
# 
# 
# 
# 
# 
## Kilisee, kilisee kulkunen (alkup. ”Tiliseb, tiliseb aisakell”, säv. Leonhard Virkhaus, suom. san. Aukusti Simojoki)
## Rekiretki (säv. Toivo Kärki, san. Rauni Kouta)
## Kulkuset, kulkuset (alkup. ”Jingle Bells”, säv. & san. James Pierpont, mukailleet Eric Sandström & Gösta Westerberg, suom. san. Kullervo)

## Tekijät
### Muusikot
; Hot Dog -orkesteri
*Juha Kurjenniemi – saksofonit, klarinetti
*Veli-Pekka Niemi ja Sami Siikala – trumpetit
*Seppo Alajoki – kitarat
*Harri Lehtinen – lyömäsoittimet

### Tuotanto
*Jyrki Niemi – tuottaja
*Timo Ruottinen – vastaava tuottaja
*Yle TV2 – äänitystekniikka
*CONTROL / Petra Valasvaara – masterointi
*Nukketeatteritalo Musta & Valkea Ratsu, Sysmä / Eevaliisa Holma-Kinnunen – nukkehahmot
*Peter Bange – Karvakuonot-logo
*Studio Jouko Järvinen – valokuvat
*MacRepro – painofilmit
*Pekka Kuokka – kannen suunnittelu

## Lähteet
* Fenno – Suomen äänitearkisto ry:n levytietokanta 1901–1999

### Viitteet

## Aiheesta muualla
*
Karvakuonojen jouluakkuna

**Karvakuonojen jouluakkuna** (DVD-julkaisussa **Joulukalenteri: Karvakuonot – jouluakkuna**) on Yle TV2:n vuonna 1997 tuottama lasten joulukalenterisarja, joka esitettiin Yle TV2 -kanavalla 1. – 24. joulukuuta vuonna 1997. 

Sarjassa esiintyvät Eevaliisa Holma-Kinnusen suunnittelema nukkekolmikko Karvakuonot, jonka muodostavat Ransu, Eno-Elmeri ja Riku. Karvakuonot ovat esiintyneet Yle TV2:n *[[Pikku Kakkonen]]* -lastenohjelmassa jo 1970-luvun lopulta lähtien.

VLMedia julkaisi sarjan DVD-levyllä vuonna 2016. Sarjassa esitettyjä musiikkikappaleita julkaistiin vuonna 1998 Karvakuonojen albumilla *[[Karvakuonot joulutuulella]]*.

## Juoni
Karvakuonot koristelevat jouluakkunoita jokaisena joulukuun päivänä aina jouluaattoon saakka. Koristelun lomassa he kertovat toisilleen erilaisia tarinoita ja laulavat yhdessä joululauluja.

## Ääninäyttelijät

## Tekijät
*Käsikirjoitus: Arto Seppälä
*Ohjaus: Olli Löytönen
*Musiikki (tunnusmusiikki, musiikin sovitus): Jyrki Niemi
*Nuket: Eevaliisa Holma-Kinnunen
*Kuvaus: Markku Paavola
*Äänisuunnittelu: Juhana Järvensivu
*Graafikko: Markku Lyytinen
*Tuotanto: Yle TV2 Lastenohjelmat, 1997

## Lähteet
Tamás

**Tamás** on miehen etunimi, unkarilainen muoto kristinuskon myötä ympäri maailmaa levinneestä Tuomas-nimestä.

Myös Unkarissa Tamás-nimi tuli käyttöön kristinuskon myötä, ja 1500–1600-luvuilla se oli suhteellisen tavallinen, 11:nneksi tai 12:nneksi suosituin poikalapsille annettu nimi. Tätä seuranneina vuosisatoina nimi menetti suosiotaan ja katosi käytöstä välillä lähes kokonaan, mutta palasi suosituimpien nimien listoille 1900-luvun puolessavälissä. 1980-luvun puolessavälissä se oli jo Unkarin poikalapsille annetuista nimistä toiseksi suosituin, vuonna 1996 vielä kolmanneksi suosituin. Vuoden 2006 väestötilastoissa Tamás oli Unkarin koko miespuolisella väestöllä 11:nneksi yleisin nimi. Vuonna 2024 Tamás oli Unkarissa 28:nneksi yleisin poikalapsille annetuista nimistä.

Tamásin nimipäivää voidaan Unkarissa viettää paitsi Suomessakin tunnettuna tuomaanpäivänä 21. joulukuuta myös muina Tuomas-nimisten pyhimysten muistopäivinä: 28. tammikuuta (Tuomas Akvinolaisen muistopäivä), 7. maaliskuuta (Tuomas Akvinolaisen kuolinpäivä), 22. kesäkuuta, 3. (apostoli Tuomaan translaatiopäivä) ja 6. heinäkuuta (Thomas Moren muistopäivä), 25. elokuuta (piispa Thomas Cantelupen muistopäivä), 22. syyskuuta, 2. lokakuuta ja 29. joulukuuta (Thomas Becketin muistopäivä).

## Tunnettuja Tamás-nimisiä

* Tamás Bakócz (1442–1521), unkarilainen piispa ja poliitikko
* Tamás Benkócs (s. 1971), unkarilainen fagotisti
* Tamás Cseri (s. 1988), unkarilainen jalkapalloilija
* Tamás Darnyi (s. 1967), unkarilainen uimari
* Tamás Deutsch (s. 1969), unkarilainen uimari
* Tamás Deutsch (s. 1966), unkarilainen poliitikko
* Tamás Faragó (s. 1952), unkarilainen vesipalloilija
* Tamás Gruborovics (s. 1984), unkarilainen jalkapalloilija
* Tamás Gábor (1932–2007), unkarilainen miekkailija
* Tamás Gönyüi, Transilvanian voivodi 1300-luvulla
* Tamás Hajnal (s. 1981), unkarilainen jalkapalloilija
* Tamás Pál Kiss (s. 1991), unkarilainen moottoriurheilija
* Tamás Kovács (s. 1943), unkarilainen miekkailija
* Tamás Lossonczy (1904–2009), unkarilainen taidemaalari
* Tamás Lőrincz (s. 1986), unkarilainen painija
* Tamás Mendelényi (1936–1999), unkarilainen miekkailija
* Tamás Molnár (s. 1975), unkarilainen vesipalloilija
* Tamás Sulyok (s. 1956), unkarilainen juristi ja poliitikko, Unkarin presidentti
* Tamás Szabó (s. 1956), unkarilainen entinen roomalaiskatolinen piispa
* Tamás Szombathelyi (s. 1953), unkarilainen nykyaikainen viisiottelija
* Tamás Szécsényi, Transilvanian voivodi 1300-luvulla
* Tamás Ungváry (1936–2024), unkarilais-ruotsalainen säveltäjä
* Tamás Vásáry (1933–2026), unkarilainen pianisti ja kapellimestari

## Lähteet
Masashi Ozaki

**Masashi ”Jumbo” Ozaki** (; 24. tammikuuta 1947 – 23. joulukuuta 2025) oli japanilainen golfinpelaaja.

Legendaksi sanottu Ozaki voitti elinaikanaan 113 turnausta. Hänet liitettiin 2011 golfin kunniagalleriaan. Japanin kiertueella Ozaki voitti 94 kertaa. Ennen golfammattilaisuutta Ozaki oli baseballammattilainen.

Ozaki kuoli suolistosyöpään 23. joulukuuta.

## Lähteet
Karibiannokkakuningas

**Karibiannokkakuningas** (*Neoharriotta carri*) on nokkakuninkaisiin kuuluva kalalaji. Lajia tavataan lämpimistä vesistä Etelä-Amerikan rannikolta.

## Koko ja ulkonäkö
Karibiannokkakuninkaan suurin pituus vaihtelee eri lähteissä. Eräät lähteet antavat pituudeksi suurimmillaan 75 cm, kun taas joissain lähteessä kalan kerrotaan kasvavan ainakin 120 cm pitkäksi. Karibiannokkakuninkaan nokka on hyvin pitkä ja terävä- ja käyräkärkinen. Ruumis suippenee voimakkaasti rihmamaista pyrstöä kohden. Pää on kookas. Ensimmäinen selkäevä on lyhyehkö ja taaempi on pidempi. Lajin rinta- ja vatsaevä ovat muodoltaan kolmiomaiset ja pyrstöevä päättyy ohueen rihmamaiseen ulokkeeseen. Väriltään karibiannokkakuningas on selästään harmaa ja vatsastaan vaalea. Evät ovat tummat.

## Levinneisyys ja elintavat
Karibiannokkakuningasta tavataan Guatemalasta Venezuelan itärannikolle ulottuvalta alueelta. Laji elää pehmeillä pohjilla syvimmillään 600 metrin syvyydessä. Laji laskee munansa veteen piikikkäässä munakotelossa.

Karibiannokkakuningasta saadaan kalastuksen sivusaaliina. Lajin kanta on viime aikoina taantunut, minkä vuoksi se luokitellaan silmälläpidettäväksi.

## Lähteet
Heta Hirvonen

**Heta Hirvonen** (s. 2008) on suomalainen yhdistetyn hiihtäjä ja mäkihyppääjä. Hän on sijoittunut maailmancupin osakilpailuissa parhaimmillaan seitsemänneksi yhdistetyssä ja kymmenenneksi mäkihypyssä.

Hirvonen on kilpaillut yhdistetyn maailmancupissa joulukuusta 2023 alkaen. Hänen paras henkilökohtainen maailmancupsijoituksensa kaudella 2023–2024 oli Gundersen-kilpailun 22. sija maaliskuussa Oslossa ja kaudella 2024–2025 Gundersen-kilpailun 11. sija helmikuussa Seefeldissä. Hän ylsi kymmenen parhaan joukkoon ensimmäisen kerran joulukuussa 2025, jolloin hän sijoittui Trondheimissa Gundersen-kilpailussa yhdeksänneksi ja yhteislähtökilpailussa seitsemänneksi sekä Ramsaussa yhteislähtökilpailussa yhdeksänneksi ja Gundersen-kilpailussa kymmenenneksi.

Hirvonen on keskittynyt myös mäkihyppyyn, koska naisten yhdistetty ei kuulu olympiaohjelmaan. Hän kilpaili mäkihypyn maailmancupissa ensimmäisen kerran Lahdessa maaliskuussa 2025. Kauden 2025–2026 ensimmäisissä mäkihypyn maailmancupkilpailuissaan Lillehammerissa Hirvonen sijoittui ensin 25:nneksi ja seuraavana päivänä parhaana suomalaisena kymmenenneksi.

Hirvonen voitti vuonna 2024 Etelä-Korean Gangwonissa käydyissä nuorten talviolympialaisissa kultaa yhdistetyn sekajoukkuekilpailussa Minja Korhosen, Eemeli Kurttilan ja Peter Räisäsen kanssa. Henkilökohtaisessa yhdistetyn kilpailussa Hirvonen sijoittui neljänneksi edellään Korhonen ja kaksi slovenialaista. Hirvonen on osallistunut nuorten maailmanmestaruuskilpailuihin vuosina 2024 ja 2025, ja jälkimmäisissä kisoissa Yhdysvaltain Lake Placidissa hän voitti Minja Korhosen kanssa kultaa yhdistetyn parisprintissä.

Hirvonen kilpaili aikuisten arvokilpailuissa ensimmäisen kerran Trondheimin MM-kilpailuissa 2025. Hän sijoittui yhdistetyn sekajoukkuekilpailussa viidenneksi Minja Korhosen, Ilkka Herolan ja Eero Hirvosen kanssa. Henkilökohtaisissa yhdistetyn kilpailuissa hän oli Gundersen-kilpailussa 16:s ja yhteislähtökilpailussa 19:s. Milanon ja Cortinan olympialaisissa 2026 hän sijoittui mäkihypyn suurmäessä 24:nneksi, normaalimäessä 25:nneksi ja sekajoukkuemäessä kuudenneksi.

Hirvonen edustaa Lahden Hiihtoseuraa. Hän voittanut yhdistetyssä Suomen-mestaruuksia ja yltänyt SM-mitaleille mäkihypyssäkin.

Hirvonen käy lukiota Lahdessa. Hänen isänsä Ville ja äitinsä Soili ovat kilpailleet muun muassa freestylehiihdossa. Hänen pikkusiskonsa Hilla kilpailee ampumahiihdossa.

## Lähteet
Murray river retriever

**Murray river retriever** on australialainen koirarotu. Sillä ei ole FCI:n tunnustusta, mutta FCI:n alainen australialainen kenneljärjestö Dogs Australia on tunnustanut sen virallisesti roduksi.

## Ulkomuoto
Rotu on vankkarakenteinen ja rungoltaan suorakaiteen muotoinen. Sillä on vahva, kohtalaisen leveä pää. Käpälöissä on "räpylät" jotka edesauttavat uimista. Karvapeite on kihara ja luonnostaan öljyinen, olematta kuitenkaan karkea; lisäksi se on riittävän tiivis suojatakseen ihoa kylmältä vedeltä. Väritys on aina maksanruskea. Säkäkorkeus vaihtelee 46-53 cm välillä.

## Alkuperä
Varhaisimmat maininnat rodusta ovat 1800-luvun alusta ja puolivälistä: se kehittyi noin vuodesta 1827 alkaen Murray-joen ympäristössä. Sen pääasiallinen tehtävä oli noutaa sorsia metsästäjille, mutta myös toimia vahtikoirana siipiratasaluksissa asuville perheille. Siipiratasalusten avulla paikalliset kauppiaat kulkivat Murray-jokea pitkin kolmen eri osavaltion - Etelä-Australian, Victorian ja Uuden Etelä-Walesin - välillä. Australian National Kennel Council (Dogs Australia'n edeltäjä) hyväksyi murray river retriever'n roduksi tammikuussa 2022.

## Lähteet
APKWS

**APKWS** (*Advanced Precision Kill Weapon System*) on BAE Systemsin järjestelmä, jolla ohjaamattomista Hydra 70 -raketeista tehdään ohjattuja täsmäaseita. APKWS lisää raketteihin laser-opastuksen seurannan ja tekee niistä täsmäiskuihin tarkoitettuja. Järjestelmän tavoitteena ovat alhaiset kustannukset ja pienet sivuvahingot. Järjestelmään voidaan käyttää muun muassa AH-1W ja UH-1Y helikoptereissa sekä AV-8B, F-16 ja A-10 lentokoneissa. Järjestelmällä pyritään miehittämättömien ilma-aluksien (droonit, lennokit, UAV sekä risteilyohjukset) torjuntaan. APKWS:n sanotaan sopivan vakaasti lentävien kohteiden torjuntaan ja merkittävänä etuna on edullisempi kustannus verrattuna ilmatorjuntaohjuksiin tai ilmataisteluohjuksiin.

## Lähteet
Annamaija Oinas

**Annamaija Oinas** (s. 10. tammikuuta 2003) on suomalainen yhdistetyn hiihtäjä. Hän on kilpaillut maailmancupissa vuosina 2021–2023. Hän on edustanut Taivalkosken Kuohua.

Oinas kilpaili ensimmäisenä suomalaisnaisena yhdistetyn maailmancupissa joulukuussa 2021 Viron Otepäässä ja sijoittui yhteislähtökilpailussa 17:nneksi sekä Gundersen-kilpailussa 16:nneksi. Kaudella 2022–2023 hän kilpaili Lillehammerin ja Otepään osakilpailuissa ja sijoittui Otepäässä sekajoukkuekilpailussa neljänneksi.

Oinas sijoittui vuonna 2020 Lausannessa käydyissä nuorten talviolympialaisissa yhdistetyn kilpailussa 18:nneksi ja mäkihyppykilpailussa 30:nneksi. Hän osallistui nuorten maailmanmestaruuskilpailuihin viidesti vuosina 2019–2023. Yhdistetyssä hän sijoittui parhaimmillaan joukkuekilpailussa neljänneksi ja henkilökohtaisessa kilpailussa 15:nneksi, molemmat vuonna 2022. Mäkihypyssä menestys jäi vaatimattomaksi.

## Lähteet
Translaatio (uskonto)

**Translaatio** (lat. *translatio* ’siirtäminen’) tarkoittaa katolisen kirkon perinteessä pyhimyksen jäännösten siirtämistä lopulliselle paikalleen, usein hänelle omistettuun kirkkoon tai kappeliin.

Translaatioon saattoi keskiajalla liittyä näyttäviä rituaaleja, joissa pyhimyksen jäännösten ylös kaivamista ja kuljettamista seurasivat suuret kansanjoukot. Translaatiopäiviä voidaan viettää kirkon kalenterissa vuotuisina pyhimysten muistopäivinä. Suomessa tärkeimpiä tällaisia päiviä oli ”kesä-Heikki” eli Pyhän Henrikin translaatiopäivä 18. kesäkuuta, jolloin muistettiin Henrikin jäännösten siirtämistä Turkuun.

Jotkin translaatiopäivät säilyivät suomalaisissakin kalentereissa 1800-luvulle saakka, ja niiden mukaan saatettiin antaa jopa lapsille nimiä. ”Erik Translatus” -nimellä, jonka päivä kalentereissa oli 24. tammikuuta, kastettiin orimattilalainen torpparinpoika vielä 1865, ja Aleksis Kiven *[[Seitsemän veljestä]]* -romaanissa Juhanin hartaasti odotetulle poikalapselle ehdotetaan useita komeita nimiä: ”Yksi tahtoi häntä Ranssiksi, toinen Florentiniksi, kolmas Erik Translatukseksi, mutta Venla Immanueliksi.”

## Lähteet
Kenneth Grant

**Kenneth Grant** (s. 27. lokakuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies. Grant edustaa NFL-joukkue Miami Dolphinsia. Ennen NFL-uraansa hän edusti Michiganin yliopiston joukkuetta. Dolphins varasi hänet ensimmäisellä kierroksella 13. varausvuorolla .

Toukokuussa 2026 Grant teki Dolphinsin kanssa nelivuotisen ja yhteensä 22 miljoonan dollarin arvoisen tulokassopimuksen. Sopimus sisältää 12,6 miljoonan dollarin arvoisen allekirjoituspalkkion.

Grant on pelannut 15 NFL:n runkosarjan ottelua. Näissä otteluissa hänellä on yhteensä 29 taklausta, kaksi pelinrakentajan säkitystä, neljä iskua pelinrakentajaan ja yksi puolustettu heitto.

## Huomautuksia

## Lähteet
Peter Klason

**Johann(es) Peter Klason**, ent. *Claesson*, (4. huhtikuuta 1848 Årstad, Ruotsi – 1. tammikuuta 1937 Tukholma, Ruotsi) oli ruotsalainen kemisti. Hän oli ensin kemian dosenttina Lundin yliopistossa ja tuli 1890 kemian professoriksi Tukholman teknilliseen korkeakouluun. Hän tutki etupäässä orgaanisia rikki- ja syanidiyhdisteitä ja selvitti ligniinin koostumuksen sekä ne kemialliset ilmiöt, joita tapahtuu selluloosan valmistuksessa sulfiitti- ja sulfaattimenetelmien mukaan. Hänen täyttäessään 60 vuotta hänen oppilaansa julkaisivat juhlateoksen *Klason-festskrift*.

## Lähteet

## Aiheesta muualla
Derrick Harmon

**Derrick Harmon** (s. 3. elokuuta 2003 Detroit, Michigan, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies. Harmon edustaa NFL-joukkue Pittsburgh Steelersiä. Ennen NFL-uraansa hän edusti Michiganin osavaltionyliopiston ja Oregonin yliopiston joukkueita. Steelers varasi hänet ensimmäisellä kierroksella 21. varausvuorolla .

Toukokuussa 2025 Harmon teki Steelersin kanssa nelivuotisen ja yhteensä 17,9 miljoonan dollarin arvoisen tulokassopimuksen.

Harmon on pelannut kymmenen NFL:n runkosarjan ottelua. Näissä otteluissa hänellä on yhteensä 24 taklausta, kaksi pelinrakentajan säkitystä, neljä iskua pelinrakentajaan, yksi rähmäyksen palautus ja yksi puolustettu heitto. 

## Huomautuksia

## Lähteet
Pitäjänmäen McDonald’sin murha

**Pitäjänmäen McDonald’sin [[murha]]** tapahtui Helsingin Pitäjänmäellä huhtikuussa 2024, kun 31-vuotias Dimitri Allan Lindberg surmasi entisen naisystävänsä McDonald’s -pikaruokaravintolassa tavoitteenaan tehdä lapsesta orvon. Uhri oli 21-vuotias nainen, ja teko tapahtui parin tavatessa julkisella paikalla keskustellakseen yhteisistä asioista ja Lindbergin toiveesta nähdä heidän yhteinen, vain kolmeviikkoinen lapsensa. Lapsi oli paikalla surmateon aikana. Lindberg puukotti 13 kertaa eri puolille ruumista, minkä jälkeen nainen kuoli massiiviseen verenvuotoon ravintolan tuulikaapissa. Lindberg pakeni paikalta jättäen lapsen ravintolaan. Lindberg osti vain muutama tunti ennen tekoa kolme puukkoa, joista yhtä käytettiin teossa.

Helsingin käräjäoikeus tuomitsi Lindbergin elinkautiseen vankeusrangaistukseen murhasta, jota pidettiin erityisen julmana ja raakana. Oikeuden mukaan tekoa edelsi pitkäaikainen uhkailu, mustasukkaisuus ja uhrin kontrollointi. Syyttäjä esitti todisteina Lindbergin kuukausien ajan lähettämiä uhkaavia viestejä sekä sosiaalisen median kirjoituksia, joissa hän herjasi uhria ja tämän perhettä sekä kehotti väkivaltaan. Uhrin kerrottiin pelänneen tapaamista, mutta uskoneen julkisen paikan tarjoavan turvaa.

Lindberg valitti tuomiosta Helsingin hovioikeuteen ja vaatii murhasyytteen hylkäämistä tai rikosnimikkeen lieventämistä. Hänen mukaansa teko oli äkillinen ja tapahtui raivokohtauksessa ilman tappamistarkoitusta. Myös syyttäjä valitti tuomiosta ja vaatii lisäsyytteitä Lindbergille sekä kahta tekoaikaan mukana ollutta naista avunannosta murhaan ja rikoksentekijän suojelemisesta. 

Helsingin hovioikeus piti ratkaisun voimassa ja katsoi käräjäoikeuden tavoin, että Lindberg oli syyllistynyt murhaan. Hovioikeuden mukaan teko oli tehty vakaasti harkiten ja se oli kokonaisuutena arvostellen törkeä. Oikeus katsoi teossa olleen julmuutta ilmentäviä piirteitä, mutta arvioi, ettei tekoa voitu lain ja oikeuskäytännön mukaisesti pitää erityisen julmalla tavalla tehtynä, vaikka se oli raaka ja vakava.

Hovioikeus hylkäsi Lindbergin vaatimukset rikosnimikkeen lieventämisestä. Samalla se piti voimassa käräjäoikeuden ratkaisun, jonka mukaan kahta muuta syytettyä naista ei voitu pitää syyllisinä murhan avunantoon. Lindberg tuomittiin oikeudessa myös muista uhriin sekä myös toiseen uhriin kohdistuneista väkivallanteoista.

## Lähteet
Viggo Björck

**Viggo Björck** (s. 12. maaliskuuta 2008 Tukholma, Ruotsi) on ruotsalainen jääkiekkoilija. Hän edustaa SHL-joukkue Djurgårdens IF Hockeyta. Hänellä on sopimus joukkueen kanssa kauden 2026–2027 loppuun saakka. Hänen kasvattajaseuransa on IFK Täby. Hänen pelipaikkansa on keskushyökkääjä tai oikea laitahyökkääjä. 

Björck on pelannut 24 SHL:n runkosarjan ottelua. Näissä otteluissa hän on tehnyt neljä maalia ja neljä syöttöä eli yhteensä kahdeksan tehopistettä. 

## Huomautuksia

## Lähteet
2. sotasairaala

**2. sotasairaala** (2. SotaS) toimi talvi- ja jatkosodan aikana Porvoossa.

## Talvisota
Sotasairaalan toiminta käynnistyi  21. lokakuuta 1939. Sairaala toimi seitsemässä eri paikassa:

2. sotasairaala lopetti toimintansa 8. toukokuuta 1940 talvisodan päättymisen jälkeen.

## Jatkosota
Toiminta käynnistyi 15. kesäkuuta 1941. Liikekannallepanomääräys annettiin 18. kesäkuuta 1941. Sairaalassa oli enimmillään 600 sairaansijaa.

Sairaalan apteekkarina toimi E. Fabricius, hammaslääkärinä G. Björksten,  talouspäällikkönä luutnantti R. Ramsay ja rahastonhoitajana luutnantti B.E Borgström. 

Sotasairaalan käytössä olivat Porvoossa seuraavat rakennukset:

Sairaalan toiminnan alasajo aloitettiin 25. syyskuuta 1941. Sairaalan toiminnan lopetustilaisuus pidettiin Porvoon sairaskodissa 6. lokauuta 1941. 

## Lähteet